Diari Oficial de la Generalitat Valenciana


Sumari del DOGV 4786, del 30-06-2004 (2004/6601)

RESOLUCIÓ de 2 de juny de 2004, de la Unitat Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada «LAMT D/C a 20 kV de ST Jacarilleta a LAMT Pedreras», en els termes municipals d'Orihuela i Jacarilla (Alacant). Expedient JUEXPR/2003/2 (ATLINE/2002/394).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4786

Data del DOGV
:   30-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/6601


Data del document
:   02-06-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Orihuela
    * Jacarilla
    * empresa privada
    * subministrament d'energia elèctrica

RESOLUCIÓ de 2 de juny de 2004, de la Unitat Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada «LAMT D/C a 20 kV de ST Jacarilleta a LAMT Pedreras», en els termes municipals d'Orihuela i Jacarilla (Alacant). Expedient JUEXPR/2003/2 (ATLINE/2002/394). [2004/F6601]
  
Per la Resolució d'esta Unitat Territorial d'Energia, de 3 de febrer de 2003, es va sotmetre a informació pública conjunta l'aprovació de projecte, l'autorització administrativa, la declaració, en concret, d'utilitat pública i la relació concreta i individualitzada de béns i drets afectats per la referida línia elèctrica, amb la petició prèvia a l'empara del que preveu l'article 5 del Reglament d'Expropiació Forçosa per l'entitat beneficiària Iberdrola Distribución Eléctrica, SA.
  
Durant el període d'informació pública s'han presentat les al·legacions següents:
  
La mercantil Agrícola del Segura, SA, sol·licita que la instal·lació s'efectue subterrània i la beneficiària ha manifestat que l'estat actual del terreny no permet la instal·lació de la línia en subterrani, ja que, per a això, és necessària la urbanització prèvia d'este amb la corresponent previsió de servicis, cosa que causaria un evident retard en la instal·lació de la línia absolutament desaconsellable per la urgència del projecte.
  
La Conselleria de Medi Ambient va sol·licitar la tramitació de procediment d'estimació d'impacte ambiental de l'actuació, ja que afecta terrenys forestals, d'acord amb el que establix l'article 63 de la Llei 3/1993, Forestal de la Comunitat Valenciana.
  
El procediment d'impacte ambiental esmentat va ser tramitat davant de la Direcció General de Gestió del Medi Natural dependent de la Conselleria de Territori i Habitatge de la Generalitat Valenciana (Exp. 338/8536-GGJ), i s'ha dictat resolució estimatòria, de 16 d'abril de 2004, d'acord amb els condicionants que esta establix.
  
Atés que s'han respectat els drets dels particulars i s'han fet compatibles en els aspectes tècnics, econòmics i mediambientals amb un traçat racional de les instal·lacions i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just per part del Jurat Provincial d'Expropiació.
  
En virtut d'això i de conformitat amb el que disposen els articles 128 i 148 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27.12.2000); així com els articles 53 i 54 de la Llei 54/1997, de 27 de novembre, del Sector Elèctric (BOE 27.11.1997), este Servici d'Energia ha resolt aprovar el projecte d'execució i autoritzar a Iberdrola Distribución Eléctrica, SA, la instal·lació elèctrica denominada «LAMT D/C 20 kV de ST Jacarilleta a LAMT Pedreras», en els termes municipals d'Orihuela i Jacarilla (Alacant) i declarar al mateix temps la utilitat pública en concret i s'establixen en qualsevol cas les prescripcions següents:
  
Primera
  
En tot moment haurà de complir-se tot el que s'establix en el Reial Decret 1.955/2000, així com en la Llei 54/1997, del Sector Elèctric.
  
Segona
  
El termini per a l'execució de les obres serà de sis mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada i queden especificats en les dades bàsiques següents:
  
Tensió: 20 kV.
  
Longitud: 3.986 metres.
  
Nombre de suports: 28.
  
Conductors: la línia és de sis conductors d'alumini-acer galvanitzat de 116,7 mm2 de secció, tipus LA-100 A1/S1.
  
Aïllament: U-70 BS i U-100 BS.
  
Origen i final: s'inicia en un suport que s'ha d'instal·lar en la subestació elèctrica existent denominada Jacarilleta, i acaba en un suport que s'ha d'instal·lar en els voltants de la LAMT denominada Pedreras situada en el paratge de Los Portales Bajos, del terme municipal de Jacarilla (Alacant).
  
Quarta
  
Els encreuaments especials i altres afectacions de béns de domini públic es realitzaran de conformitat amb les condicions imposades pels organismes competents en cada cas.
  
Cinquena
  
Iberdrola Distribución Elèctrica, SA, informarà de l'acabament de les instal·lacions a este servici territorial per al reconeixement definitiu i l'alçament de l'acta de posada en servici de les instal·lacions, ja que sense este requisit no podran entrar en funcionament.
  
Sisena
  
L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, en el termini d'un mes, comptador a partir del dia de la seua notificació, d'acord amb el que determina l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.